Diari Oficial de la Generalitat Valenciana


Sumari del DOGV 3235, del 05-05-1998 (1998/3250)

ORDRE de 22 d’abril de 1998, de la Conselleria d’Agricultura, Pesca i Alimentació, per la qual es publiquen les línies pressupostàries i els imports màxims que financen, per a 1998, determinades subvencions gestionades per la Direcció General de Regadius i Estructures Agràries, amb bases reguladores en vigor.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3235

Data del DOGV
:   05-05-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/3250


Data del document
:   22-04-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 22 d'abril de 1998, de la Conselleria d'Agricultura, Pesca i Alimentació, per la qual es publiquen les línies pressupostàries i els imports màxims que financen, per a 1998, determinades subvencions gestionades per la Direcció General de Regadius i Estructures Agràries, amb bases reguladores en vigor. [1998/X3250]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indiquen la línia o les línies de subvencions que les financen i l'import màxim que s'hi destina, sense perjudici dels increments que puguen produir-se en cada una de les línies una vegada finalitzat el procés d'incorporació de romanents d'exercicis anteriors. Aquests aspectes depenen de la llei anual de pressupostos, a hores d'ara la Llei de la Generalitat Valenciana 15/1997, de 29 de desembre, de Pressupostos per a l'exercici 1998.
  
Per això, en l'exercici de les funcions que tinc atribuïdes,
  
ORDENE
  
Article únic
  
Les subvencions regulades en les disposicions de la Conselleria d'Agricultura, Pesca i Alimentació indicades en aquest article i gestionades per la Direcció General de Regadius i Estructures Agràries es concediran, en l'exercici 1998, a càrrec de les línies de subvenció i pels imports globals màxims que s'indiquen, d'acord amb la Llei de la Generalitat Valenciana 15/1997, de 29 de desembre, de Pressupostos per a 1998.
  
Programa 714.50. Ordenació i Garantia Agrària en el Marc de la PAC.
  
Línia 2065. Mesures de suport a la PAC. Capítol IV.
  
Ordre de 26 de març de 1996, de la Conselleria d'Agricultura i Medi Ambient, per la qual es dicten normes d'aplicació en la Comunitat Valenciana del règim d'ajudes per al foment del cessament anticipat en l'activitat agrària establit en el Reial Decret 1695/1995, de 20 de desembre.
  
Import global màxim 91.124.538 PTA
  
Aquesta línia d'ajudes està cofinançada amb fons finalistes procedents de la Comunitat Europea a través del FEOGA-Garantia i del Ministeri d'Agricultura, Pesca i Alimentació i té la distribució següent:
  
FEOGA-Garantia: 72.428.957 PTA
  
Ministeri d'Agricultura, Pesca i Alimentació: 2.870.000 PTA
  
Generalitat Valenciana: 2.870.000 PTA
  
Programa 531.10 Estructures Agràries i Desenvolupament Rural
  
Línia 608. Capítol IV
  
Ordre de 18 d'abril de 1996, de la Conselleria d'Agricultura i Medi Ambient, per a l'aplicació en la Comunitat Valenciana del Reial Decret 204/1996, de 9 de febrer, sobre millores estructurals i modernització de les explotacions agràries.
  
Import global màxim: 00.063.015 PTA
  
Aquesta línia està cofinançada amb fons finalistes procedents de la Comunitat Europea a través del FEOGA-Orientació i del Ministeri d'Agricultura, Pesca i Alimentació i té la distribució següent:
  
FEOGA-Orientació: 38.632.638 PTA
  
Ministeri d'Agricultura, Pesca i Alimentació: 53.216.467 PTA
  
Generalitat Valenciana: 40.568.112 PTA
  
Línia 193. Millora de les estructures d'explotacions agràries. Capítol VII.
  
Ordre de 18 d'abril de 1996, de la Conselleria d'Agricultura i Medi Ambient, per a l'aplicació en la Comunitat Valenciana del Reial Decret 204/1996, de 9 de febrer, sobre millores estructurals i modernització de les explotacions agràries.
  
Import global màxim: 279.489.794 PTA
  
Aquesta línia d'ajudes està cofinançada amb fons finalistes procedents de la Comunitat Econòmica Europea a través del FEOGA-Orientació i del Ministeri d'Agricultura, Pesca i Alimentació i té la distribució següent:
  
FEOGA-Orientació: 533.257.261 PTA
  
Ministeri d'Agricultura, Pesca i Alimentació: 350.189.533 PTA
  
Generalitat Valenciana: 567.463.170 PTA
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 22 d'abril de 1998
  
La consellera d'Agricultura, Pesca i Alimentació,